Danmark er et af verdens rigeste lande og har længe erkendt medansvaret for at skabe klimaproblemet. Derfor er det også et dansk ansvar at sikre, at vi lever op til den konkrete forpligtelse om at trække verden i en grønnere retning. Dette uden at tage pengene fra udviklingsbistanden, der går til verdens fattigste. Vi har råd til at finde pengene til klimaet uden at tage fra de fattigdomsbekæmpende indsatser i det globale syd.